રાજસ્થાનનો સિંધુ કે નર્મદાનાં પાણી પર અધિકાર ન હોવા છતાં પાણી તેને અપાય છે. નર્મદાનું પાણી ગુજરાત ઉપરાંત મધ્યપ્રદેશ અને રાજસ્થાનને અપાય છે. ગુજરાતના ભાગે નર્મદાનું પાણી ૯ મિલિયન એકર ફૂટ આવે છે. તેમાંથી કચ્છને અંદાજે ૦.૫૦ મિલિયન એકર ફૂટ પાણી મળે છે. જેમાં પીવા માટે, ખેતી માટે અને ઉદ્યોગો માટેનું પાણી સામેલ છે. આટલું પાણી કચ્છ માટે તદ્દન અપૂરતું છે. જ્યારે હક્ક ન હોવા છતાં રાજસ્થાનને પણ આટલું જ પાણી નર્મદાનું અપાય છે. ઉપરાંત તેને હિમાલયની નદીઓનું પાણી હેરિક બેરેજમાંથી રાજસ્થાન કેનાલ થકી મળી રહ્યું છે.